**A két testületi ülés közötti események összefoglalója**

**Január 5.**

A hagyományos katolikus búcsú alkalmából rendezett misén vettem részt, melyet Bábel Balázs érsek úr celebrált.

**Január 6.**

Rendkívüli testületi ülésre került sor a közfoglalkoztatási program indítása miatt.

**Január 8.**

A Duna Településszövetség ülésére került sor Apostagon.

Az EFOP pályázat Intéző Bizottságának ülése volt Kunszentmoklóson.

**Január 9.**

Az EFOP 3.9.2 pályázat keretében készülő lakossági igényfelmérés összejövetele volt a könyvtárban.

**Január 12.**

A Helytörténeti Egyesülettel közösen megemlékeztünk a Don-i katasztrófa áldozatairól a református temető haranglábjánál.

**Január 14.**

Rendkívüli testületi ülésre került sor a turistaház pályázat miatt.

**Január 15**.

Egyeztető megbeszélésre került sor a Dunasoron az épülő erőmű kiépítendő erősáramú kábelvezetékének kiépítése miatt a kivitelező Kábelteam Kft és a KDVVIZIG képviselőivel.

**Január 16**.

A Kábelteam Kft-vel egyeztettem a faluközpontban megvalósuló elektromos hálózat korszerűsítés kivitelezésével kapcsolatban.

**Január 17.**

Szabadságon voltam.

**Január 20.**

Gulyás Sándort, a Petőfi Népe újságíróját fogadtam, aki cikket írt a megvalósult és az az előttünk álló feladatokról.

**Január 21.**

Dr. Lovász Lászlóval tárgyaltam a fogorvosi feladatellátás ügyében.

A Magyar Kultúra Napját ünnepeltük a könyvtárban vendégművészek előadásával.

**Január 23**

A Lamella Epis Kft szakemberei mérték fel a tornaterem beázási problémáját és a esőcsatorna rendszerét.

**Január 24.**

A Taksonyi Önkormányzat által szervezett energetikai tanácskozáson vettem részt.

**Január 27-31.**

Szabadságon voltam.

**Február 4.**

Költségvetési egyeztetőre került sor a Faluház, a Könyvtár és az Óvoda képvislőivel.

**Február 5.**

Egyeztető megbeszélésen voltam Budapesten az ELMÜ, a KDVVIZIG és a Kábelteam Kft. képviselőivel a kiépítendő üdülőterületi 20 kV-os vezeték ügyében.

**Február 6.**

Aláírtuk a szerződést a Dunasor-i telekvásárlás ügyében dr. Halasi László ügyvéddel és a vevővel.

 Tass, 2020. 02. 07.

 Németh Gábor polgármester